РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/59-18

30. март 2018. године

Б е о г р а д

ЗАПИСНИК

24. СЕДНИЦЕ ОДБОРА ЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО,

ОДРЖАНЕ 30. МАРТА 2018. ГОДИНЕ

Седница је почела у 10,30 часова.

Седницом је председавао Муамер Зукорлић, председник Одбора.

Седници су присуствовали чланови Одбора: Марко Атлагић, Љубиша Стојмировић, Милена Бићанин, Љубиша Ракоњац (заменик Жарка Обрадовића), Владимир Орлић, Богдан Обрадовић, Марко Пaрезановић, Наташа Ст. Јовановић, Ђорђе Косанић, Милетић Михајловић и Никола Савић (заменик Дубравка Бојића).

Седници нису присуствовали чланови Одбора: Ратко Јанков, Александра Јерков, Жарко Кораћ, Фатмир Хасани и Олена Папуга, нити њихови заменици.

Седници је присуствовао Младен Шарчевић, министар просвете, науке и технолошког развоја-представник предлагача закона и Александар Марковић, шеф Одсека за правне послове.

Након гласања, усвојен је следећи:

Д н е в н и р е д

1. **Разматрање Предлога закона о Националном оквиру квалификација Републике Србије -**у појединостима, који је поднела Влада (број 011-689/18 од 19. марта 2018. године);
2. **Разматрање Предлога закона о уџбеницима -**у појeдиностима**,** који је поднела Влада (број 6-690/18 од 19. марта 2018. године);
3. **Разматрање Предлога закона о просветној инспекцији-**у појединостима**,** који је поднела Влада (број 011-688/18 од 19. марта 2018. године).

Пре преласка на дневни ред, председник Одбора је предложио да се води обједињена расправа о сва три предлога закона у појединостима, а да се гласање о амандманима обави појединачно за сваки од тих предлога.

Након гласања овај предлог је прихваћен.

Прва тачка дневног реда: **Разматрање Предлога закона о Националном оквиру квалификација Републике Србије -**у појединостима

Представник Министарства, министар Младен Шарчевић бавестио је присутне да ће о мишљењу Владе поводом поднетих амандмана на сва три предлога закона, образложење дати Александар Марковић,шеф Одсека за правне послове у Министарству.

Марковић је, поводом прве тачке дневног реда, рекао да је поднето 661 аманадман, а да је Влада предложила 17 амандмана за прихватање.

С обзиром на то, да није било дискутаната, **Одбор се гласањем изјаснио да предложи Народној скупштини да прихвати 17 амандмана** **на Предлог закона о Националном оквиру квалификација Републике Србије** („за“ је гласало10, „није гласало“ 1).

Одбор се гласањем (1 „за“, „није гласало“ 11) изјаснио да предложи Народној скупштини да **не прихвати остале амандмане** (644)од укупно **661** , колико је поднето на Предлог закона.

Друга тачка дневног реда: **Разматрање Предлога закона о уџбеницима-**у појединостима

О овој тачки дневног реда није било расправе те се **Одбор гласањем изјаснио да предложи Народној скупштини да прихвати пет амандмана** **на Предлог закона о уџбеницима**,колико је и Влада предложила у достављеном Мишљењу („за“ је гласало 10).

Одбор се гласањем изјаснио да предложи Народној скупштини да **не прихвати** 132 **амандмана** од укупно **137** , колико је поднето на Предлог закона.

Трећа тачка дневног реда: **Разматрање Предлога закона о просветној инспекцији -у појединостима**

Поводом ове тачке, нико од чланова Одбора се није јавио за дискусију, те се **Одбор гласањем изјаснио да предложи Народној скупштини да прихвати шест амандмана** **на Предлог закона опросветној инспекцији**,колико је и Влада предложила у достављеном Мишљењу („за“ је гласало 9, ).

Одбор се гласањем („није гласало“ 12) изјаснио да предложи Народној скупштини да **не прихвати остале амандмане** (29)од укупно **35** колико је поднето на Предлог закона.

**Извештаји Одбора у појединостима о предлозима ова три предлога закона, саставни су део записника.**

Седница је завршена у 10,45 часова.

СЕКРЕТАР ПРЕДСЕДНИК

Драгомир Петковић Муамер Зукорлић